ACN Barcelona.-El cartell de la 54a edició del Festival Internacional de Cinema Fantàstic de Catalunya està dedicat a l’home llop, protagonista d’aquesta edició, com ja es va anunciar al novembre del 2020. El certamen, que se celebrarà del 7 al 17 d’octubre, posa enguany en marxa la iniciativa WomanInFan amb beques per a tres cineastes o la producció d’un curt. Films de directors consagrats com Sion Sono o Ben Wheatley i directors debutants com Prano Bailey-Bond o Carlos Young, entre les primeres confirmacions. La programació, que tindrà de nou un format híbrid entre la presencialitat i la plataforma, estarà formada per un centenar de pel·lícules.\nMònica Garcia, directora general de la Fundació Sitges – Festival Internacional de Cinema Fantàstic de Catalunya, ha explicat que representaran un format híbrid. “Tornem a tenir la presencialitat al màxim que permetin i ho complementarem amb la plataforma i totes les activitat d’indústria amb una vessant internacional encara les tindrem amb plataforma”. El director del Festival de cinema de Sitges, Ángel Sala, ha dit que el leitmotiv se centra en la bèstia interior que tothom porta dins a través del mite de l’home llop i d’altres transformacions al llarg de la història del cinema fantàstic.L’home llop estarà molt present a la programació amb el clàssic ‘El hombre lobo’ ‘(The Wolf Man’), de George Waggner (1941) amb Claude Rains, obre aquesta retrospectiva que continua amb cintes com ‘El bosque del lobo’ (Pedro Olea, 1970), ‘Nazareno Cruz y el lobo’ (Leonardo Favio, 1975), ‘El retorno del hombre lobo’ (Paul Naschy, 1981), ‘Aullidos (The Howling)’ (Joe Dante, 1981) i ‘Un hombre lobo americano en Londres [4K]’ (‘An American Werewolf in London’) (John Landis, 1981).Sitges Clàssics recuperarà també dues cintes espanyoles: ‘El extraño viaje’, de Fernando Fernán Gómez, i ‘El día de la bestia’, d’Álex de la Iglesia. CartellLa imatge del Sitges 2021, basada en el concepte de l’home llop, ha estat creada per l’Aagència China Madrid. Els seus autors han expliqcat que “ha estat molt interessant treballar amb un imaginari tan potent com el del leitmotiv d’enguany, però intentant transcendir la pura iconografia de la bèstia, que ja és gairebé pop, i buscant suggerir una conversa molt més àmplia. Tenim tots una mica de llop, de bèstia interior? Dues cares? Com gestionem les nostres dualitats? Per això ens va semblar que el naip podria ser un objecte molt atractiu per a reflectir això”, han indicat. Sala ha destaca que el cartell il·lustrat d’enguany és més romàntic que els habituals i més poètic. Programació Algunes de les cintes anunciades d’aquesta edició són la col·laboració entre el cineasta japonès Sion Sono i Nicolas Cage: ‘Prisoners of the Ghostland’, un film d’acció i terror sobrenatural. El britànic Ben Wheatley presentarà l’experiència sensorial i fosca d”In the Earth’. Altres films són ‘Son’, de l’irlandès Ivan Kavanagh, un drama de terror sobre el coratge d’una mare que haurà de decidir fins on està disposada a arribar per protegir el seu fill de forces malignes.El noir cantonès ‘Limbo’, de Soi Cheang, un drama policíac amb assassí en sèrie del prolífic director de Hong-Kong.Més pel·lícules: la comèdia de ciència ficció ‘Beyond the Infinite Two Minutes’, dirigida per Junta Yamaguchi; ‘Sound of Violence’, un film d’Alex Noyer, visceral i sinestèsic, i ‘Llanto maldito’, del director colombià Andrés Beltrán. Pel que fa als documentals, es veurà ‘A Glitch in the Matrix’, de Rodney Ascher, un treball de caire científic i metafísic que es pregunta en un viatge suggeridor si l’ésser humà viu dins d’una simulació. Pel·lícula perduda de George A. RomeroSeven Chances, la secció del Festival programada en col·laboració amb l’ACCEC (Associació Catalana de la Crítica i l’Escriptura Cinematogràfica) avança una de les seves propostes: ‘The Amusement Park’ (1973). La pel·lícula perduda de George A. Romero, redescoberta i restaurada en 4K per la seva vídua, és un angoixant malson sobre la vellesa i el maltractament a la gent gran.WomanInFanGarcia ha explicat que en la secció oficial a competició de Sitges en els darrers deu anys només un 6% dels llargmetratges han estat dirigits per dones, xifra que puja fins al 10% en co-direcció.En aquest context, el certamen posa en marxa la secció WomanInFan amb l’objectiu de posar llum en la memòria històrica de totes aquelles dones que han contribuït d’una manera o una altra a la història del cinema fantàstic. En aquest sentit, s’inicia la creació d’un fons documental online de memorabilia. Es concediran tres beques, gràcies al suport de Vèrtix, per a tres cineastes sense bagatge en el fantàstic, però amb una trajectòria cinematogràfica destacada. Així mateix, s’aposta per promoure que es doni visibilitat a la dona cineasta en el cinema de gènere per tal que la indústria audiovisual del país confiï aquest tipus de projectes a futures productores, directores i guionistes. El Festival de Sitges produirà un curtmetratge anual escrit i dirigit per dones dins d’una convocatòria oberta. Entre les pel·lícules dirigides per dones de la programació hi haurà títols com ‘Censor’, de la britànica Prano Bailey-Bond; ‘The Blazing World’, de la debutant nord-americana Carlson Young. La canadenca Amelia Moses dona la volta al mite de l’home llop a Bloodthirsty i es projectarà el documental ‘Alien on Stage’, de Lucy Harvey i Danielle Kummer. ‘Historias para no dormir’50 anys després de la seva estrena, ‘Historias para no dormir’ torna. Rodrigo Cortés, Rodrigo Sorogoyen, Paco Plaza i Paula Ortiz han realitzat quatre relats autoconclusius que s’estrenaran en primícia a Sitges 2021.


Borges obté un benefici net consolidat de 20 Milions d'Euros en el tancament de l'exercici fiscal tancat el 31 de maig de 2019 - Tàrrega Televisió\nLa xifra d’ingressos ha estat de 690 milions d’euros amb un volum total comercialitzat de 331 mil tones · El Grup arriba als 1.133 empleats, creant 113 llocs de treball en els últims 4 anys · Des de gener de 2020 el 94% de l’energia elèctrica dels centres productius que té Borges a tot el món prové de fonts renovables\nBorges International Group (BIG) tanca el seu exercici fiscal a maig de 2019 obtenint 20 milions d’euros de benefici net, superant en un 33% el de l’any anterior. La facturació ha arribat a la xifra de 690 milions d’euros, un 15,8% inferior a l’exercici precedent, com a conseqüència de la seva estratègia de concentració en negocis de més valor afegit, així com la reducció dels preus de les principals matèries primeres que comercialitza el grup, com són l’oli d’oliva, les nous i les ametlles.\nEl passat mes de setembre Borges va inaugurar la nova planta extractora d’oli de llavors i les instal·lacions associades a l’activitat, a les quals s’han destinat més de 10 milions d’euros. La nova extractora ha permès incrementar la capacitat productiva de la planta fins a un 30%, amb un estalvi de costos i millorant el rendiment del procés d’extracció amb l’increment de la ràtio d’oli obtingut en l’extracció de l’oli de llavors, també millorant la seguretat en tot el procés i la qualitat de les condicions de treball dels operaris. Aquest avanç permetrà reduir l’impacte mediambiental a través de la disminució d’emissions de COV (compostos orgànics volàtils), així com el consum de vapor, electricitat i aigua, recursos necessaris per a l’extracció de l’oli, contribuint a la Sostenibilitat de les activitats.\nEn el marc de la seva campanya Compromesos per Naturalesa a finals de 2019 s’ha llançat al mercat la seva primera ampolla d’1 litre BORGES fabricada amb un 25% de plàstic reciclat, al mateix temps que ha reduït el gramatge dels envasos en un 20%. La incorporació de les dues mesures permetrà reduir anualment 143 tones de plàstic, el que equival al consum de 29 milions de bosses de plàstic.\nLes instal·lacions de la seva filial Capricho Andaluz, S.L., han obtingut el Certificat ECOSENSE en la fabricació de càpsules de terrines monodosi amb material un 90% reciclat i 100% reciclable, garantint així l’economia circular. Amb aquesta iniciativa Borges ha estat la primera empresa envasadora d’oli en obtenir el certificat ECOSENSE.\nDes de gener de 2020 el 94% de l’energia elèctrica dels centres productius que té Borges a tot el món prové de fonts renovables. Amb aquesta transició cap al consum d’energia verda Borges contribueix a reduir les emissions de CO2 procedents de l’electricitat que consumeix la seva activitat i es traduirà en un estalvi d’emissions a l’atmosfera de 8.820 tones de CO2.\nEl projecte agrícola, liderat per la seva filial de fruits secs Borges Agricultural & Industrial Nuts (BAIN), supera les expectatives avançant l’inici d’entrada en producció de les noves plantacions d’ametllers, en què ha obtingut collites superiors a les previstes.\nBAIN gestiona un total de 2.519,5 hectàrees situades a Califòrnia, Portugal i Espanya, les quals inclouen 144 hectàrees del Projecte Pistatxo BAIN fruit de la cooperació vertical amb productors, oferint una alternativa per a la millora de la renda agrària, projecte que el 2022 es preveu que arribi 350 ha, amb més de 50 productors adherits procedents de les províncies d’Osca, Lleida i Tarragona.


Rebutjada la proposta de distribuir vals de 20 euros per utilitzar al comerç local -\ndes. 29, 2020 Política, Solidaritat\nEl Ple rebutja la proposta d’ERC Molins de distribuir vals de 20 euros\nEl Ple Municipal del passat 17 de desembre va rebutjar la proposta del Grup d’ERC Molins de distribuir vals de descompte de 20 euros per família per utilitzar només en establiments locals de Molins de Rei, una proposta que tenia un doble objectiu: dinamitzar el comerç de la nostra vila i, de retruc, ajudar les famílies durant aquesta crisi sanitària i econòmica provocada per la Covid-19.\nDes que la pandèmia, que ja fa prop d’un any que ens afecta, va irrompre amb la seva màxima virulència obligant a emprendre mesures molt restrictives i severes, a ERC Molins vam començar a treballar pensant, sobretot, en els sectors que més han patit, i pateixen, aquesta crisi. Un d’aquests sectors és el del comerç. Per això la proposta sorgida de la nostra secció local: una mesura que ajudaria les famílies amb les compres del dia a dia i al mateix temps revitalitzaria el comerç de la nostra vila. Aquesta mesura no és nova, ja que ens vam fixar en iniciatives similars que ja es duen a terme en municipis com Reus i Sant Cugat del Vallès, on es van aprovar i es van posar en pràctica de diferents maneres, però sempre amb el mateix objectiu: ajudar el comerç i les famílies.\nMalauradament, la proposta presentada al Ple del 17 de desembre no va tirar endavant perquè la resta de grups municipals hi van votar en contra, argumentant motius diferents. La major part de les crítiques es van centrar en el fet que la proposta no tenia un objectiu social, ja que els vals es repartien entre totes les famílies, sense distinció ni tenir en compte les necessitats de cada família. Efectivament, l’objectiu de la moció era dinamitzar el comerç i que tothom es pogués beneficiar de la iniciativa consumint en establiments locals. Per a un enfocament social de la moció n’hauria calgut una altra, que és el que vam respondre a una proposta de Molins Camina Podem.\nA banda de la negativa d’una proposta que ens sembla bona perquè beneficia directament Molins de Rei, des d’ERC Molins creiem que no es va acabar d’entendre l’objectiu amb què la presentàvem i per això lamentem sobretot que s’aprofités el Ple per fer només crítica, sense cap voluntat prèvia, a excepció d’un sol grup, de parlar-ne pensant a millorar-la, quan nosaltres hauríem preferit treballar-la conjuntament amb la resta de grups. Aquest és el motiu pel qual vam fer arribar la proposta al Govern municipal abans de donar-li forma de moció.


Cicle d'Ericsson - Viquipèdia, l'enciclopèdia lliure\n(S'ha redirigit des de: Cicle Ericsson)\nEl cicle Ericsson fou ideat per l'inventor John Ericsson, que va projectar i construir diversos motors d'aire calent basats en diferents cicles termodinàmics. És considerat l'autor de dos cicles per a motors tèrmics de combustió externa i constructor de motors reals basats en els cicles esmentats. El seu primer cicle era molt semblant a l'actualment anomenat cicle Brayton (que és el que segueixen les turbines de gas), però amb combustió externa. El present article tracta del segon dels seus cicles, conegut com a cicle Ericsson.\n1 Cicle Ericsson ideal\n2 Comparació amb els cicles de Carnot i Stirling\n3 Comparació amb el cicle de Brayton\n4 Motor Ericsson\n5 El regenerador\n7 Potencial actual\nCicle Ericsson ideal[modifica]\nCicle Ericsson ideal\nSe suposa que el que segueix el cicle és un gas. Consta de 4 fases:\nCalor afegida a pressió constant (escalfament isobàric)\nRefredament a pressió constant (refredament isobàric)\nComparació amb els cicles de Carnot i Stirling[modifica]\nTant el cicle d'Ericsson com el de Stirling són usats en motors de combustió externa. El motor d'Ericsson s'assembla molt al motor Strling de doble acció, en el qual el pistó desplaçador actua com a pistó motriu. En teoria ambdós cicles tenen un rendiment ideal. El màxim rendiment possible segons la segona llei de la termodinàmica. El cicle ideal per antonomàsia és el cicle de Carnot. No hi ha cap motor construït que segueixi el cicle de Carnot.\nComparació amb el cicle de Brayton[modifica]\nEsquema d'un motor Ericsson : aire fred en blau / aire calent en vermell fosc / calor exterior en vermell; pistó doble-funció en negre\nEl primer cicle ideat per Ericsson s'anomena actualment cicle Brayton, usat en els motors de turbina de gas dels avions. El segon cicle inventat per Ericsson és que s'anomena cicle Ericsson. Pot imaginar-se com un cicle Brayton ideal, amb una turbina de gas portada al límit: amb una fase de compressió de moltes etapes amb refredament (equivalents a una compressió refrigerada), una expansió amb moltes etapes i incloent re-escalfament de l'aire d'entrada amb un bescanviador-recuperador. Comparat amb un cicle Brayton normal (amb compressió adiabàtica i expansió adiabàtica), el cicle Ericsson (amb compressió i expansió isotèrmiques) proporciona més treball net per revolució. L'ús d'un bescanviador-regenerador augmenta el rendiment en reduir les necessitats d'aportació de calor.\nEricsson (Primer, 1833)\nadiabàtic isobàric adiabàtic isobàric\nEricsson (Segon, 1853)\nisotèrmic isobàric isotèrmic isobàric\nEls motors Ericsson es basen en el cicle Ericsson. Són de combustió externa perquè el gas motriu s'escalfa des de l'exterior. Per a millorar el rendiment (el rendiment tèrmic i el rendiment total) el motor Ericsson disposa d'un regenerador o recuperador de calor. Pot funcionar en cicle obert o tancat. L'expansió i la compressió es produeixen simultàniament, en les cares oposades del pistó.\nExplicació del motor de la figura :\nEn la posició actual (el pistó en la posició més baixa) l'aire de la cambra inferior s'escalfa mitjançant calor aportada exteriorment (color vermell fosc o vermell marronós). L'aire de la cambra superior ha estat aspirat en baixar el pistó i és a pressió atmosfèrica (color blau).\nEl pistó comença a pujar per la pressió de l'aire escalfat. Es produeixen simultàniament l'expansió de l'aire calent i la compressió de l'aire de la cambra superior (aspirat en la fase prèvia. L'aire passa a l'esquerra obligat per la vàlvula antiretorn de l'admissió. Una vàlvula antiretorn li permet el pas al dipòsit acumulador d'aire fred.\nEn la posició màxima superior passa al dipòsit fred la màxima quantitat d'aire aspirat possible. La vàlvula de pas (dibuixada a baix i a l'esquerra) s'obre i permet el pas de l'aire fred a travers del recuperador i fins a la cambra inferior que l'aspira.\nUn volant d'inèrcia fa que el pistó doble-funció (compressió-expansió)comenci a baixar, comprimint l'aire pre-escalfat en el recuperador i aspirant aire atmosfèric en la cambra superior.\nEn la cambra inferior, l'aire pre-escalfat s'acaba d'escalfar mentre es comprimeix. En la fase final el pistó arriba a la posició inferior i el procés continua.\nEricsson va dissenyar i construir un bescanviador de calor de flux barrejat i contra corrent i el va anomenar "regenerador" (en anglès "regenerator"). Però Robert Stirling havia inventat un dispositiu similar, abans que Ericsson, i el va anomenar "economitzador" (en anglès "economiser" o "economizer") pel fet que estalviava combustible. El sistema de recuperar la calor dels gasos "d'escapament" o "de sortida" pot fer-se de diverses maneres, amb vàlvules o sense, o amb l'auxili de dispositius rotatius o mòbils. Quan la calor dels gasos d'escapament serveix per a escalfar l'aire de combustió la denominació de recuperador és més correcta, des del punt de vista que els fluxes (d'escapament i d'aire de combustió) estan separats.\nL'any 1791 John Barber va proposar un motor d'aire calent semblant als d'Ericsson i Brayton. Disposava d'un compressor del tipus manxa (com una manxa de ferrer o de farga) i una turbina expansora. No tenia cap recuperador o regenerador. Ericsson va patentar el seu primer motor, basat en el cicle Brayton de combustió externa, l'any 1833 a Anglaterra (Núm. 6409/1833 British). Divuit anys abans que Joule i 43 anys abans que Brayton. Els motors de Brayton eren de pistons, gairebé tots de combustió interna i sense recuperador.\nActualment el cicle Brayton es coneix com a cicle de la turbina de gas, que fa servir compressors i expansors de turbina (les turbines substitueixen als pistons). El cicle de turbina de gas és el que seguiexen les turbines de gas i els turboreactors. Alguns tipus de turbines disposen de recuperadors de calor.\nFinalment, Ericsson va abandonar el cicle obert i va adoptar el cicle tancat del motor Stirling tradicional. El motor Ericsson pot transformar-se fàcilment en un motor de cicle tancat usant un segon dipòsit fred a baixa pressió entre els conductes originals d'entrada i escapament.\nEn un cicle tancat la "baixa pressió" pot ser més alta que la pressió atmosfèrica i el gas motriu pot ser hidrogen o heli. En disposar de vàlvules, la diferència de pressions de gas (pressió motriu i pressió de compressió) d'un motor Ericsson la potència específica pot ser més gran que la d'un motor Stirling sense vàlvules. És clar que les vàlvules afegeixen cost i complexitat al motor. Les pèrdues mecàniques són menors en un motor Ericsson : la potència de compressió requerida és menor, en aplicar-se directament sense haver de passar per un cigonyal. El motor Ericsson de pistons és, potencialment, el que podria tenir el rendiment més gran de tots el motors. En la pràctica ningú no ha demostrat encara.\nUn motor Ericsson seguint el segon cicle fou construït com a propulsor d'un vaixell de 2000 tones de desplaçament : l'Ericsson. Va funcionar perfectament durant 73 hores. La potència era d'uns 300 CV (220KW). Disposava de 4 pistons de doble funció (compressió i expansió). El diàmetre en la part més gran era de 4,3 m. Es tractava d'un motor molt lent, a 6,5 rpm, i una pressió de 55 kPa. El consum de carbó era més baix que els dels motors de vapor de l'època : la xifra documentada era de 4200 kg/24 h.\nLes proves en mar foren molt satisfactòries però demostraren que la potència era insuficient per a les necessitats del vaixell. Posteriorment l'Ericsson es va enfonsar i, quan fou reflotat, es va substituir el motor Ericsson per un motor de vapor. Ericsson va projectar i construir molts motors, de tipus diferents i segons cicles diversos. Utilitzà moltes menes de combustible incloent el carbó i l'energia solar.\nLes possibilitats teòriques del cicle Ericsson són prou grans i el fan interessant en aplicacions de recuperació de l'energia dels gasos d'escapament, energia solar i altres. Un aspecte important és que el volum del recuperador no influeix sobre el rendiment del motor (a diferència dels motors Stirling). La necessitat de vàlvules i el cost més gran poden compensar-se amb un rendiment i una potència específica més grans.\nEricsson's patents. 1833 British and 1851 USA (US8481)\nThe evolution of the heat engine, by: Ivo Kolin Published Moriya Press, 1972 by Longman\nHot Air Caloric and Stirling Engines, by: Robert Sier. Published 1999, by L A Mair.\nNew York Times 1853-03-01 The Caloric Ship Ericsson - Official Report and Correspondence\n1979 RAND report on a new "Ericsson Cycle Gas Turbine Powerplant" design «Enllaç».\nObtingut de «https://ca.wikipedia.org/w/index.php?title=Cicle_d%27Ericsson&oldid=21719793»\nLa pàgina va ser modificada per darrera vegada el 16 ago 2019 a les 17:39.


Room Escape: Enigma Puccini | Liceu Opera Barcelona\n60 minuts per resoldre el primer room escape en un teatre d’òpera. T’hi atreveixes?\nTarifes, calendari i venda d’entrades\nDivendres tarda, dissabtes, diumenges i festius. Busca AQUÍ la teva sessió.\n18€ per persona per a grups de fins a 8 persones.\nL'activitat té dos grups de màxim 8 persones cada grup en mode competició per franja horària.\nFes la teva reserva a través de la pàgina web de Missionleak (inclòs el tiquet regal)\nGrups / empreses\nEl Liceu les realitza a mida i adaptant-se a les necessitats d’horaris del client. Solicita'ns disponibilitats, preus i experiències complementàries (visites, reserva d’espais, xerrades operístiques, funcions...).\nReserves grups i empreses\n93 485 99 26\nEs creu que el compositor Giacomo Puccini va deixar inacabada l’òpera Turandot. Uns escollits de l’ordre del Trinitaris (ordre religiosa que ocupava l’espai sobre el que es va construir el Liceu) guarda el final original del compositor, que no ha vist mai la llum. Cada 10 anys es relleva el grup que custòdia el manuscrit assegurant així l’èxit del final que coneixem.\nEls grups de participants han de competir resolent proves de lògica i enginy per trobar el manuscrit original amagat al Liceu. Durant el recorregut no només coneixeran aspectes de la història del Liceu sinó que visitaran els espais més emblemàtics del Teatre.\nL’activitat és apta per totes les edats i per a nens a partir de 8 anys. En cas de menors és obligatori que sempre participin acompanyats de com a mínim un adult.\nLa durada és de 80 minuts aproximadament, dels quals 60 minuts són per superar el repte.\nEl punt de trobada serà l’entrada principal del Liceu (La Rambla).\nLa millor manera de fer equip!\nSi sou una empresa i voleu fer una activitat de teambuilding, aquest és el vostre room escape!\nTreballar reptes d’equip.\nPosar-se a prova.\nPossibilitat de combinar-ho amb una visita privada i disposar d’espais de reunions.


El gurú coreà de la clonació s'embarca en la resurrecció del mamut\nEl gurú coreà de la clonació s’embarca en la resurrecció del mamut\nHwang Woo-Suk no ha volgut establir un termini per a convertir el seu somni en realitat\n01.08.2016 - 20:20\nActualització: 01.08.2016 - 18:03\nHwang Woo–Suk, el controvertit gurú coreà de la clonació, està decidit a retornar a la vida el mamut de Sibèria, extingit fa milers d’anys. Durant una visita a la ciutat russa de Yakutsk, que acollirà un nou centre internacional dedicat a l’animal, el científic sud-coreà ha confirmat avenços per aconseguir que el mamut torni a la vida gràcies a la cooperació d’experts del seu país i de Rússia, que treballen amb les restes d’aquest animal preservades en el subsòl gelat durant segles.\n‘Com a resultat dels incansables esforços conjunts, hem assolit la ‘fase inicial’ del nostre camí per a la recuperació del mamut’, va afirmar després d’agrair al president de Rússia, Vladimir Putin, el seu suport en la investigació. ‘En aquesta fase hi ha controls científics sòlids en marxa. Un cop s’hagin completat publicarem els resultats en revistes científiques’, va declarar.\nHwang Woo–Suk dirigeix la fundació d’investigació de Biotecnologia SOAAM de Corea del Sud i ha estat treballant estretament durant anys amb especialistes russos de la Universitat Federal del nord-est de Yakutsk, que serà la seu del nou centre Mundial d’Estudis del Mamut, segons informa The Siberian Times.\n‘El segon pas, i altres estudis més profunds, ja han estat programats per part dels investigadors de la universitat, el SOAM i el Grup d’Investigació Nacional de Corea’, va revelar. Hwang Woo–Suk no va voler establir un termini per a convertir el seu somni en realitat. ‘Continuem la cerca de nous materials i mostres. Necessitem cèl·lules que puguin compartir informació’.


Les fotos de 150 anys d'història barcelonina a la Virreina\nLes imatges de 150 anys d'història de Barcelona, a la Virreina\nBarcelona. Dimecres, 23 de març de 2016. 12:48\nActualitzat: Dimecres, 23 de març de 2016. 17:15\nUn miler de fotografies, i desenes d'altres objectes: àlbums, cartells, llibres, revistes, cartells publicitaris... Peces procedents de fons municipals, d'arxius públics d'arreu d'Europa i de col·leccionistes privats... La Virreina Centre de la Imatge ofereix un repàs exhaustiu de la història de Barcelona mitjançant l'exposició Barcelona. La metròpoli en l'era de la fotografia, 1860-2004. Des del pla Cerdà, fins a l'Exposició Universal, el visitant podrà repassar la trajectòria de la ciutat de la mà d'imatges espectaculars. Entre les joies de la mostra, el primer daguerreotip que es conserva de la ciutat, i un àlbum únic de fotografies de la ciutat dels anys 1850, fetes per obsequiar a la reina, que es conserva habitualment al Palau Reial i que forma part del Patrimoni Nacional. L'exposició estarà oberta fins el 26 de juny i es complementarà amb un seminari sobre "Les lluites per la imatge de la ciutat".\nFotografies que no són de tots\nEl comissari de l'exposició, Jorge Ribalta, puntualitza que les fotografies que s'exposen reflecteixen, bàsicament, el discurs sobre Barcelona que volien vehicular les classes dominants, ja que fins els anys 1970, la fotografia no va ser accessible a les classes populars. En la mostra s'ha intentat posar de manifest aquest fet, i s'ha volgut explicar com s'organitzen els diferents discursos sobre la ciutat i com la fotografia és usada com a eina d'hegemonia. Berta Sureda, comissionada de Cultura de l'Ajuntament, argumenta que aquesta exposició encaixa amb la voluntat del consistori de reservar la Virreina com a espai per a la reflexió sobre els imaginaris de Barcelona, per tal d'oferir una imatge de la ciutat "més complexa i més desconeguda" que la que han ofert habitualment les visions oficials.\nBarcelona per a tots els gustos\nNo cal estar especialment interessat en les visions oficialistes de la ciutat per visitar la Virreina. El fons que s'exposa és molt ric i divers, i compta amb peces extremadament originals i poc vistes. Per tant, La metròpoli en l'era de la fotografia pot satisfer a sensibilitats ben diferents i a interessos de tot tipus. I de ben segur que no deixarà indiferents aquells que estan interessats en la història de la ciutat, perquè ofereix visions i paisatges absolutament desconeguts pels barcelonins d'avui. Una finestra oberta a un passat que de ben segur sorprendrà.\nLa fotografia fins a l'Exposició Universal de 1888\nEls organitzadors de la mostra han intentat recollir les primeres fotografies de la ciutat. Fins i tot n'hi ha alguna on s'hi poden veure encara, dempeus, les velles muralles. El nombre de fotografies que es conserven d'aquest període és molt reduït, perquè en aquell moment hi havia molt pocs fotògrafs i la fotografia era un procés complex i car. En ser accessible a molt pocs, la fotografia es movia en un mercat internacional, i circulava mitjançant un nombre molt reduït d'àlbums (se'n poden veure alguns a l'exposició). Però als anys 1870 i sobretot als 1880 el procés de reproducció va millorar i van començar a aparèixer fotògrafs locals, que ja publicaven a revistes locals. L'Exposició Universal de 1888 va anar associada a l'ús de la fotografia com a eina de propaganda dels nous espais urbanístics. I la campanya publicitària de la nova ciutat del 1888 és un dels protagonistes de la mostra.\nAutor desconegut - Construcció del monument a Colom, c. 1888. Arxiu Fotogràfic de Barcelona.\nDe la Setmana Tràgica a l'obertura de la Via Laietana\nEl segon espai de l'exposició recull el període 1888-1929. És un temps d'expansió de la fotografia a partir de l'aparició de pel·lícules i càmeres menys sofisticades. A més, la fotografia es popularitza amb postals i llibres amb fotografies... L'exposició pren especial atenció a la imatge de la classe treballadora en les fotografies, tot centrant-se en dos elements: la publicitat empresarial, i el seguiment periodístic de les destruccions de la Setmana Tràgica. I, en les antípodes, fa un seguiment del que va suposar, al món fotogràfic, l'obertura del Paral·lel i la creació, a Montjuïc, de l'espai per a la celebració de l'Exposició Universal. El comissari Jorge Ribalta està molt interessat en aquesta expansió de la ciutat "a batzegades", mitjançant grans esdeveniments usats mediàticament.\nFrederic Ballell - Setmana Tràgica, 1909. Arxiu Fotogràfic de Barcelona.\nLa República i la guerra mediàtica\nRespecte al període de la República i la guerra civil, l'exposició se centra, en primer lloc, en la fotografia usada com a eina de crítica social, amb molta voluntat documental. Se centra en fotògrafs que descrivien les misèries de les classes populars a través de les imatges, i que col·laboraven amb projectes de reforma social. L'esclat de la guerra deixa pas, ja el mateix 18 de juliol, al triomf del fotoperiodisme (són famoses les fotografies dels combats de Barcelona d'Agustí Centelles). Barcelona es va convertir en un escenari en què fotògrafs de tot el món hi acudien per reflectir els efectes del feixisme sobre la vida de les persones. Un camp d'experimentació, també en l'àmbit fotogràfic, del que seria la guerra mundial.\nAgustí Centelles - Morts a la plaça Catalunya, 19 de juliol de 1936. ©MECD. Archivo Fotográfico Agustí Centelles.\nDel Congrés Eucarístic a la perifèria\nL'exposició presenta també un ampli mostrari de les fotografies de Barcelona del franquisme. En primer lloc, es centra en els actes publicitaris del règim, i sobretot en el monumental Congrés Eucarístic del 1953, àmpliament reflectit als mitjans de comunicació oficials. D'aquest període també es dóna molta atenció a un fenomen completament diferent: l'arribada massiva de nous pobladors a la ciutat i l'aparició de nous barris per acollir-los. Un fenomen que canvia el rostre de la ciutat.\nLa Barcelona socialdemòcrata\nDesprés d'analitzar la visió oficialista del franquisme, l'exposició es fixa en els canvis en la ciutat i en la seva imatge durant el període 1970-1992. Un període on el protagonisme passa a les classes populars i als moviments veïnals, que organitzen reivindicacions per canviar la ciutat. Però, a més, coincideix amb un moment que la fotografia disminueix de cost i comença a ser utilitzada també pels sectors populars. Paral·lelament, és un moment de grans operacions d'imatge relacionades amb la "marca Barcelona", que durant algun temps gaudirà de bastant consens. La mostra ens ofereix fotografies i materials diversos sobre aquest període, que arriba al cim amb els Jocs Olímpics del 1992.\nLa crisi del "model Barcelona" després del 1992 és l'objecte de la darrera part de l'exposició. El Fòrum és molt present en aquesta part: la propaganda oficial, per una banda, però també el continu qüestionament d'aquesta per veïns i per especialistes. Per altra banda s'analitza la fotografia realitzada al Raval, com emblema d'una Barcelona cada cop més convertida en un escenari per al turisme.\nGilbert Fastenaekens – Besòs, 1990.\nLa fi de l'era de la fotografia\nL'exposició es tanca al 2004. En primer lloc, perquè els mals resultats del Fòrum van fer patent la crisi del model anterior. Però també perquè segons Jorge Ribalta, a principis del segle XX canvia totalment la relació dels ciutadans amb la fotografia. Les càmeres digitals i Internet, i més tard, els telèfons mòbils, acabaran variant completament l'univers de la imatge. És per això que Ribalta assegura que l'era de la fotografia va del 1860 fins al 2004. I assegura que tot i que no sap cap a on evolucionarà la fotografia, està convençut que mai no tornarà a jugar el paper que ha jugat fins ara.\nFotografia de portada: Franck (François Marie Alexandre Gobinet de Villecholes). Barcelona, demolició de les muralles, c. 1855. Bibliothèque nationale de France. París.


Mònica Gimeno i Jordi Gatnau, del CPA Mollerussa, i la RFEP formaran en habilitats de coaching a entrenadors i esportistes – Mollerussa Televisió\nMònica Gimeno i Jordi Gatnau, del CPA Mollerussa, i la RFEP formaran en habilitats de coaching a entrenadors i esportistes\nEn sessions de coaching com aquesta, la Mònica pot ser capaç, amb l’ajuda del Jordi, de trencar amb pensaments preestablerts, perdre la por i actuar d’una forma diferent a la què tendiria a fer dins la seva concepció de la realitat. Un treball que ha contribuït a desenvolupar el seu potencial i assolir l’èxit en l’àmbit del patinatge. Ara, tots dos volen posar aquesta experiència a l’abast de tothom.\nDesprés d’assolir el bronze al mundial de Cali, la Mònica té molt clar que fins a l’arribada dels nous campionats, ja al 2016, vol viure el present i seguir gaudint amb el patinatge. Diu que així evita angoixar-se i que el treball de coach li ha servit per tenir una bona actitud en el moment de la competició, més tenint en compte que el nivell de les seves rivals era molt similar al seu.\nLa Mònica i el Jordi, conjuntament amb la Real Federación Española de Patinaje (RFEP), en el programa de Docencia de Base, impartiran els cursos de formació d’habilitats de coaching que aniran destinats als entrenadors i esportistes de qualsevol disciplina i que estaran reconeguts pel Consejo Superior de Deportes de l’Estat espanyol. El primer tindrà lloc a mitjans de novembre a la Universitat Politècnica de Madrid.


Exposició fotogràfica del món de Gabriel García Márquez al Poble Espanyol\n"El món de Gabo vist per Vera" és el títol de l'exposició fotogràfica que acull, fins al 15 de desembre, l'Espai Agustí Massana de la Ciutat dels Artesans al Poble Espanyol de Montjuïc a Barcelona. L'autora de les fotos és Vera Székács, traductora a l'hongarès de l'obra de García Márquez i editora de la editorial Magveto durant 25 anys.\nSzékács va passar l'hivern de 1997 a Cartagena de Indias mentre traduïa a l'hongarès "Notícia de un secuestro". Durant aquells mesos va comprovar que els carrers, les cases i els arbres que apareixen en obres com "El amor en los tiempos del cólera" i "Del amor y otros demonios" tenen el seu referent real i va iniciar una sèrie fotogràfica. Durant els dies 8 i 11 de desembre Székács estarà a Barcelona per fer visites guiades per l'exposició del Poble Espanyol, on explicarà el contingut de les fotografies exhibides i la seva relació amb l'obra de García Márquez.


50 relats opten als premis de la IV edició del Certamen Beatriu Civera organitzat per l'Ajuntament | Valencia Extra\n50 relats opten als premis de la IV edició del Certamen Beatriu Civera organitzat per l'Ajuntament\n12/08/2020 - València Extra\nLa IV edició del Certamen de Relats Beatriu Civera «ja espera els guanyadors» segons ha manifestat la regidoria d’Igualtat, Polítiques de Gènere i LGTBI, Lucía Beamud, en donar compte que s’han presentat un total de 50 relats. 11 d’aquestes narracions opten al premi de la modalitat juvenil (per a aspirants d’entre 18 i 30 anys), i 39 al de la convocatòria destinada a majors de 31 anys. En cada categoria s’adjudicarà un primer premi de 1.375 euros, que es coneixerà el pròxim 29 de setembre.\nTal com ha recordat la regidora, el certamen, organitzat per l’Ajuntament de València, «tracta la temàtica de superació d’estereotips assignats a les dones i el seu apoderament, la visibilització de figures femenines que poden ser referents, la presència de dones en àmbits masculinitzats i els obstacles que han de superar en la seua trajectòria vital».\nAquesta IV edició del Certamen de Relats Beatriu Civera, es va convocar el passat 24 de febrer de 2020, però amb motiu de la declaració de l’Estat d’Alarma, el termini de presentació de relats va finalitzar en juliol. El 21 d’eixe mateix mes, es va celebrar la reunió en la qual la regidora Lucía Beamud, tenint en compte criteris de paritat i d’acord amb les modalitats establides, va constituir el Jurat, compost per l’escriptora, periodista i columnista de premsa Marta Meneu Borja; el graduat en estudis hispànics i investigador Raúl Molina Gil; la periodista, escriptora i sociòloga Anna Gimeno Berbegal; el llicenciat en Filologia Hispànica i corrector Iván García Esteve.\nElls seran els encarregats de valorar les 50 obres presentades i definir els guanyadors finals, amb un premi de 1.375 euros per a cada modalitat, els noms dels quals coneixerem el pròxim 29 de setembre, quan es produirà la reunió definitiva a la Regidoria. Es publicaran, a més dels dos relats premiats, els dotze millors treballs presentats, els sis millors de cada modalitat, sempre que complisquen amb la qualitat adequada. Respecte a la redacció en valencià, només han sigut 14 els redactats i el percentatge de dones escriptores enguany ha sigut del 94%.\nEl ple de València condemna la violència i demana un canvi en la legislació per garantir la llibertat d’expressió i els drets de reunió i manifestació\nAprovat el conveni que cedeix Fira València a la Generalitat\nPuig adverteix que la setmana de Falles hauria de ser lectiva


ᐅ Activitats en família i amics a El Palau d'Anglesola - Esportec\nACTIVITATS A EL PALAU D'ANGLESOLA EN FAMÍLIA I AMB AMICS\nOferim un gran ventall d'activitats en grup a prop de El Palau d'Anglesola adaptables tant per a families com per a grups d'amics.\nExperts en activitats en grup a l’aire lliure a El Palau d'Anglesola\nComptem amb molts anys d'experiència en la realització d’activitats familiars a prop de El Palau d'Anglesola adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a El Palau d'Anglesola amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a El Palau d'Anglesola Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de El Palau d'Anglesola on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de El Palau d'Anglesola amb amics\nActivitats esportives i d'aventura a prop de El Palau d'Anglesola per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a El Palau d'Anglesola, per tal que pugueu descobrir els indrets més idíl·lics de les nostres contrades.\nFestes d'aniversari a El Palau d'Anglesola\nSortides amb la família a El Palau d'Anglesola\nComiats de solter a El Palau d'Anglesola\nCoses a fer amb parella a El Palau d'Anglesola\nExperiències esportives a El Palau d'Anglesola\nExcursions a El Palau d'Anglesola\nCelebracions a El Palau d'Anglesola\nTurisme a El Palau d'Anglesola\nRutes en segway a El Palau d'Anglesola\nCates de vi a El Palau d'Anglesola\nVisites a cellers a El Palau d'Anglesola\nSom creadors d'experiències a prop de El Palau d'Anglesola. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a El Palau d'Anglesola i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de El Palau d'Anglesola que us proposem.\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de El Palau d'Anglesola i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de El Palau d'Anglesola amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a El Palau d'Anglesola, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nA Esportec som experts en família a la zona de El Palau d'Anglesola per a tot tipus d'edats.


Taller, Triàsic en família\nDissabte 21 de març de 2020 a les 11:00h (públic familiar).\nLloc: museu, 10 minuts abans de l'inici. -ES PREGA PUNTUALITAT-\nPlaces Limitades!!! Per participar en l'activitat, inscriu-te gratuïtament al següent formulari:\nNom, cognoms i edat de cada participant *\nExemple: Marta Gasull Sabaté, 25 anys\nEl Responsable del tractament de les dades que ens faciliteu en aquest formulari és l’Alcaldia de l’Ajuntament d’Alcover i el Delegat de protecció de Dades és el designat per l’Ajuntament. Les dades seran tractades amb la finalitat de gestionar la seva sol·licitud.\nLa base jurídica del tractament és el compliment de tasques en interès públic i/o l'exercici de poders públics i/o el consentiment de l'interessat i/o el compliment d'una obligació legal i/o l'interès legítim del responsable o interès legítim d'un tercer.\nEl destinatari de les dades és aquest Ajuntament. No se cediran dades a tercers, tret que sigui obligació legal. Podeu exercir en qualsevol moment els drets d’accés, rectificació i supressió, quan correspongui, de les vostres dades i els de limitació i oposició al seu tractament.\nA protecciodedades.alcover.cat trobareu informació complerta sobre protecció de dades.


Antoni Noguera: “MÉS per Mallorca ha de desplaçar el PSOE i passar a liderar un gran bloc progressista i verd”\nPresentació de 'Cartografiant el futur'. Isaac Buj\nPalmaEl coordinador de MÉS per Mallorca, Antoni Noguera, ha assegurat aquest divendres que la formació ha de "desplaçar el PSOE i passar a liderar un gran bloc progressista i verd". Aquesta ha estat una de les conclusions del procés intern 'Cartografiant el futur', que s'ha presentat en un acte a la Sala Augusta de Palma.\nSegons han informat en un comunicat, Noguera ha posat l'accent en la necessitat de construir "una nova majoria social verda, progressista i mallorquinista" de la qual MÉS sigui el "pal de paller" i que permeti "donar resposta a les aspiracions del nostre poble de construir una Mallorca lliure, justa, verda i feminista".\nEl dirigent també ha posat l'èmfasi en la "República Mallorquina" com un marc en què tot el projecte de MÉS s'hi trobi còmode i com a projecte polític que respongui a les aspiracions del sobiranisme. Un dels objectius d'aquest acte ha estat "actualitzar el discurs de tot el nostre espai polític sobre les bases del sobiranisme, l’esquerra, l’ecologisme i el feminisme".\nAquest és el primer acte presencial que MÉS ha duit a terme en el darrer any i mig. Hi han assistit membres de totes les agrupacions de la formació als municipis, activistes i persones il·lustres i representants d’entitats de la societat civil.


El Punt Creació-Destrucció | Espai Rossello\nEl Punt Creació-Destrucció\nDestruir i tornar a crear\nL’artista Josep Maria Rosselló retalla les seves obres de gran format en una exposició a Tarragona\nJosep Maria Rosselló Foto: , AL DAVANT DE L’ÚNICA TELA DE GRAN FORMAT QUE NO ES DESTRUIRÀ JUDIT FERNÀNDEZ.\nDestruir per tornar a crear. A cop de tisores, l’artista Josep Maria Rosselló, que té instal·lada una exposició amb teles de gran format al Tinglado 1 del moll de costa de Tarragona, va retallant a trossos, cada dia uns quants, les seves obres. I quan les parets de la sala quedin buides altre cop, seran un grup d’artistes joves els que tornaran a donar vida, a crear, unes altres obres. A l’exposició, Creació-Destrucció. Teoria d’un procés, Rosselló hi presenta sis grans pintures sobre tela. Quatre, de 7,5 x 2,5 metres cadascuna, les va pintar fa trenta anys a Roma, durant la representació teatral de la Pascua popular flamenca, dirigida per Salvador Távora, a partir d’una idea de José Monleón, i interpretada per la companyia La Cuadra de Sevilla i el Ballet Nacional de Madrid. Rosselló va pintar les teles en directe, durant l’espectacle, i amb la poca llum que hi havia sobre l’escenari. Probablement, diu, “el primer cop en el món del teatre” que es pintava un quadre en directe, davant del públic. Com que hi va haver quatre representacions, l’espectacle va generar quatre obres, amb el títol Crist de la resurrecció o Crist Gitano. Posteriorment van ser traslladades al taller que l’artista tenia a Madrid, i després a un magatzem. “Per diverses raons” aquestes teles no es van poder recuperar fins al cap de vint anys i mai no havien estat fotografiades “i la documentació gràfica del projecte era molt precària”, segons l’artista. Ara s’exposen, per darrer cop senceres, a Tarragona. A la mateixa exposició s’hi mostren dues teles monumentals més que va pintar per al projecte L’Art al Carrer, de l’any 1986, a Madrid, en col·laboració amb el crític d’art Santiago Amón.\nPerò Rosselló s’ha proposat destruir totes les teles, excepte la primera pintada a Roma, que és la que està més ben conservada. Actualment està dipositada al Museu d’Art Modern de la Diputació de Tarragona, amb altres obres de la seva col·lecció, i quan acabi l’exposició, tornarà al museu.\nLes altres no. A tisorada enèrgica, cada dia, des de fa una setmana, Rosselló les va tallant a trossos petits. Més que de destrucció, però, Rosselló parla de “transformació”: “És una metamorfosi, una mutació de la forma; quan estaven enrotllades eren com un llarg cuc, i ara s’han convertit en centenars de papallones”, explica. Les pintures estaven fins ara sense bastidor, i es guardaven enrotllades en tubs: “Són teles de cotó amb una imprimació molt lleugera, que van ser realitzades amb pintura acrílica industrial, i per més que se’n vulgui tenir cura, tard o d’hora estaven condemnades. Ja és un miracle que s’hagin conservat fins ara, tenint en compte les circumstàncies i l’estat en què es trobaven quan es van recuperar”, remarca l’artista. I recorda que van ser fetes “per complir una funció, crear espectacle, no per romandre en el temps”.\nLes tres teles del Crist de la resurrecció, un cop retallades, es guardaran en unes urnes, “de manera que no perdin el seu valor de mercat”, i es conservaran a l’Autoritat Portuària de Tarragona. De les dues de L’Art al Carrer, un cop trossejades, Rosselló en triarà alguns retalls per realitzar dos llibres d’artista; la resta, serà per al públic visitant, que podrà emportar-se’ls, sempre que facin petites aportacions econòmiques que serviran per finançar la segona part d’aquest projecte que “s’obre a les properes generacions”. I és que un cop despenjades aquestes peces de les parets del Tinglado 1, un equip d’artistes seleccionats pel centre d’art Teler de Llum tornaran a donar vida als murs blancs que hauran quedat després de la destrucció. Els artistes Foham Fonezs, Aureol Sanz i Miquel Falgàs han volgut dedicar la seva obra a la llibertat d’expressió, després de l’atac terrorista al setmanari parisenc Charlie Hebdo. “És un treball que anirà creixent així que decreixin les obres exposades. És així com es farà palès un encadenat rabiosament vital creació-destrucció -creació”, destaca Rosselló. Al final de l’exposició, només quedarà exposada una sola tela, l’única que s’haurà salvat sencera; la resta dels murs estaran coberts amb l’obra generada pels artistes de nova fornada, i tres urnes atresorant unes obres que, per voluntat de l’artista, hauran mudat de forma.\nA l’exposició al Tinglado 1 també s’hi pot veure l’escultura La venus de Saint Phalle, coneguda com la Venus Mediterrània, una obra que Rosselló va realitzar el 2004 en col·laboració amb Rafael Bartolozzi i Josep Royo, que pròximament s’instal·larà al Pòsit de Pescadors.


Herbes - athanagia.com\nHerbes Hi ha 287 productes.\nMostrant 1 - 32 de 287 elements\nALFALS Medicago sativa FULLES ALFALS O USERDA\nIngredients: Fulles Alfals (Medicago Sativa)Quantitat dosi diària recomanada: (5 g) Utilització: 1 cullerada de postres per tassa, prendre 2 o 3 infusions al día. Pes net: 100 g\nHIBISCUS Hibiscus rosa sinensis FLORES SEQUES\nIngredients: Flor d'Hibiscus (Hibiscus rosa-sinensis) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 60 g\nEUCALIPTUS Eucalyptus globulus FULLES SEQUES\nIngredients: Fulles de Eucaliptus (Eucalyptus globulus) Quantitat dosi diària recomanada: 5 g Utilització: 1/2 culleradeta de postres per tassa, dues o tres preses al dia. Pes net: 120 g\nCARD MARIA INFUSIO Silybum marianum FULLES...\nIngredients: Card Marià (Silybum marianum) Quantitat dosi diària recomanada: (5 g) Utilització: 1 cullerada de postres per tassa, prendre 2 o 3 infusions al dia. Pes net: 200 g\nORTIGA BLANCA o ORTIGA MORTA Labium album...\nIngredients: Fulles de Ortiga Blanca (Labium album) Quantitat dosi diària recomanada: 5 g Utilització: 1 cullera de postres molt plena per tassa, prendre 2 ó 3 infusions al dia. Pes net: 100 g\nBEDOLL Betula alba FULLES SEQUES\nIngredients: Fulles de Bedoll (Betula alba) Quantitat dosi diària recomanada: 5 g Utilització: 1 cullera de postres molt plena per tassa, prendre 2 ó 3 infusions al dia. Pes net: 100 g\nAGRIPALMA Leonorus cardiaca FULLES SEQUES\nIngredients: Fulles de Agripalma (Leonorus cardiaca) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 100 g\nSEMPREVIVA Helichrysum italicum FLORS SEQUES\nIngredients: Flors de Sempreviva (Helichrysum italicum) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 70 g\nMONGETA BEINA Phaseolus vulgaris BEINA\nIngredients: Mongeta Beina (Phaseolus vulgaris) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 100 g\nHEURA Hedera elix FULLES SEQUES\nIngredients: Fulles de Heura (Hedera elix) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 100 g\nHERBA BLENERA O TREPO Verbascum thapsus...\nIngredients: Fulles de Herba Blenera o Trepó (Verbascum thapsus) Quantitat dosi diària recomanada: 5 g Utilització: 1 cullera de postres molt plena per tassa, prendre 2 ó 3 infusions al dia. Pes net: 100 g\nFUCUS Fucus versiculosus FULLES SEQUES\nIngredients: Hojas de Alga Focus (Fucus versiculosus) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 120 g\nGROSELLER NEGRE Ribes nigrum FULLES SEQUES\nIngredients: Fulles de Groseller Negre (Ribes nigrum) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 100 g\nERISIM Sisymbrium officinal FULLES SEQUES\nIngredients: Fulles de Erisim (Sisymbrium officinal) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 120 g\nSAJOLIDA Satureja montana FULLES SEQUES\nMILFULLES Achillea millefolium FULLES SEQUES\nIngredients: Planta de Centinodia (Polygonum aviculare) Quantitat dosi diària recomanada: 5 g Utilització: 1 cullera de postres, prendre 2 ó 3 infusions al dia. Pes net: 100 g\nVERONICA Veronica officinalis FULLES SEQUES\nAGRIMONIA Agrimonia eupatoria FULLES SEQUES\nIngredients: Fulles de Agrimonia (Agrimonia eupatoria)Quantitat dosi diària recomanada: 5 g Utilització: 1 cullera de postres molt plena per tassa, prendre 2 ó 3 infusions al dia. Pes net: 120 g\nDONZELL Artemisia absinthium FULLES SEQUES\nIngredients: Fulles de Donzell (Artemisia absinthium) Quantitat dosi diària recomanada: 5 g Utilització: 1 cullera de postres molt plena per tassa, prendre 2 ó 3 infusions al dia. Pes net: 120 g\nCITRONELLA Cymbopogon citratus FULLES SEQUES\nMORINGA Moringa oleifera FULLES SEQUES\nMARDUIX Origanum mejorana FULLES SEQUES\nIngredients: Fulles de Marduix (Origanum mejorana) Quantitat dosi diària recomanada: 5 g Utilització: 1 cullera de postres molt plena per tassa, prendre 2 ó 3 infusions al dia. Pes net: 100 g\nSALZE BLANC Salix alba ESCORÇA\nHIPÈRIC (Pericó o Flor de Sant Joan)...\nVESC Viscum album FULLES SEQUES\nDAMIANA Turnera diffusa FULLES SEQUES\nORTIGA VERDA Urtica dioica FULLES SEQUES\nIngredients: Llavor de Vitex (Vitex agnus-castus) Quantitat dosi diària recomanada: (5 g) Utilització: 1 cullerada de postres per tassa, prendre 2 o 3 infusions al dia. Pes net: 200 g Utilització: 1 cullerada de postres per tassa, prendre 2 o 3 infusions al dia. Preparar 1 litre amb una cullerada sopera i repartir en diverses preses....\nCUA DE CAVALL Equisetum arvense PART AÈRIA\nMELISSA Melissa officinalis FULLES SEQUES\nPOLIOL MENTA Mentha pulegium FULLES SEQUES


1.100 ERTO sense pagar per deutes de l'empresa\nEl PS ha tramitat una bateria de preguntes per demanar explicacions a l'executiu pels impagament d'aquestes prestacions\nProves TMA que serveixen per detectar els positius en coronavirus.\nActualitzada 10/06/2020 a les 17:45\nEl cap de Govern, Xavier Espot, va xifrar ahir en 1.100 els treballadors que encara no han cobrat l’ERTO perquè les seves empreses tenen deutes amb l’administració. En total es registren 200 companyies que no s’han pogut beneficiar de la mesura perquè una de les condicions marcades per llei és que no tinguin pagaments pendnets. Espot va anunciar que negociaran amb les societats afectades perquè es comprometin a fer front al deute per tal que es puguin beneficiar de la mesura i els treballadors cobrin la prestació.\nEn aquest sentit, el cap de Govern va afirmar que “hi ha empreses que no han complert els seus compromisos amb anterioritat i ara mateix hi ha molts ciutadans que no entendrien que les ajudéssim quan abans elles no han complert amb l’administració”. Amb això, va argumentar que si l’executiu no ha pagat la prestació “és per una impossibilitat legal i no perquè hi hagi una mala gestió per part del Govern o de la CASS”. Tot i això, però, va indicar que si l’empresa interessada mostra una proposta “seriosa” de voler pagar el deute, es podria fer una “flexibilització de la interpretació de la llei” i validar l’ERTO sol·licitat. Una de les opcions per saldar la liquidació pendent és que l’empresa pugui fer-ho de manera fraccionada en un període de temps determinat. El líder de l’executiu va mostrar la seva comprensió al·legant que els més perjudicats en darrera instància són els assalariats i que aquest era un dels motius pels quals l’executiu havia decidit acompanyar les empreses.\nD’aquesta manera, Espot va explicar que s’ha iniciat una ronda de trucades a totes les empreses que es troben en aquesta situació per indicar-los quin és el valor del seu deute. Amb això, va tornar a recordar que l’objectiu és escoltar “si realment hi ha una voluntat de pagament”.\nEl Partit Socialdemòcrata ha demanat explicacions al Govern pels impagaments d'aquestes prestacions a través d'una bateria de preguntes fetes per la consellera general Judith Salazar. Salazar vol saber quantes sol·licituds de suspensió del contracte de treball o de reducció de jornada laboral s'han registrat a Treball, i quantes s'han denegat, així com els motius. La consellera també ha demanat quants treballadors es troben afectats per l'impagament, i quants recursos humans i materials ha destinat l'executiu a Treball per gestionar la feina de gestió de noves prestacions durant la pandèmia.\nCRIBRATGE AL PAS, ESCOLES I CENTRES SOCIOSANITARIS\nEl ministre de Salut, Joan Martínez Benazet, ahir en roda de premsa va informar que demà es farà un segon cribratge per testar tot el personal i els residents de Salita, després dels deu casos positius detectats al centre, nou residents i un sanitari. En aquest sentit, el titular de Salut va indicar que la decisió ve presa perquè tots els positius eren persones asimptomàtiques menys una, tot i que va assegurar que la seva evolució és favorable en tractar-se de casos lleus. De fet, pel que fa als centres sociosanitaris, Martínez Benazet va explicar que també s’han fet proves a Clara Rabassa i que cap ha estat positiva. A més, el ministre va informar que avui es faran proves TMA als usuaris de l’Albó, la residència de la Fundació Privada Nostra Senyora de Meritxell.\nTambé demà es preveu fer un cribratge al personal del Pas de la Casa més exposat als visitants. De fet, el responsable de Salut va indicar que es farà un cribratge a 96 persones en una acció voluntària en què es col·laborarà amb el comú d’Encamp, que farà la crida entre els possibles participants. Finalment, també hi ha previst fer un cribratge als centres escolars.\nAmb tot això, Martínez Benazet va assegurar que la situació del país “és bona”, però que a dia d’avui no es pot parlar “de la fi de la malaltia”. També va manifestar que avui el consell de ministres aprovarà el protocol per als centres sociosanitaris que preveu que a partir d’aquesta setmana les famílies que ho desitgin puguin anar a veure les persones que hi resideixen.\nPel que fa a les dades epidemiològiques, Salut va anunciar que el nombre de casos actius continua baixant. De fet, ahir es van registrar 44 positius, sis menys que dilluns. D’aquesta manera, la xifra total de casos registrats al país és de 852 i 757 ja l’han superat. Hi ha un treballador del personal sanitari encara infectat i cap dels cossos especials, mentre que a l’hospital hi continua havent deu persones que evolucionen de manera favorable. El nombre de defuncions és de 51.\nCada vegada és més evident, aquesta crisi és un una oportunitat de negoci per a la banca i els seus interessos, tota la "crisi" la pagarem els de sempre, els treballadors, que serem infinitament més pobres ..... !!!\nUna empresa no pot fer un ERTO si no cumpleix els requisits, per molt que li digui als treballadors que “ho ha fet”, i que cobraran de Govern. Que cumpleixin primer amb els deutes amb la CASS per a demanat, i si no poden, que venguin l'empresa.\nMeri va dir..tens tota la raó els Hertos i totes les ajudes estan fetes per les seves empreses ells su maneguen i decideixen, i al que realment an de ajudar se li denegue.\nAra diuen que els hertos que no an pagat l'empresa te deutes nos es veritat, tot aixo son excuses no cal esperar res. Ara si preguntem a les empreses d'ells segur que no hi ha cap problema. quina vergonya.\nI quan pensaves que ho havies vist tot....van i t'escriuen Erto amb H.\nPere va dir..Fa uns mesos un amic em deia: "No ajudaran a ningú. S'inventaran mil i una excuses, per no ajudar a ningú". I així ha estat.\nDesprès d'un confinament forçat i imposat, queda més que comprovat, que per tenir algun tipus d'ajuda, has de formar part del "club", del seu "club".\nMentrestant, ells 5.000€ al mes, i anar fent...\ntens tota la raó els Hertos i totes les ajudes estan fetes per les seves empreses ells su maneguen i decideixen, i al que realment an de ajudar se li denegue.\n5000€ cap a munt perquè ja saps que alguns directors de parapúbliques i societats públiques arriben als 10000€ al mes, certament un club ben exclusiu.\nPerò l'ajuda és per l'empresa o pel treballador? Ja no ho entenc\nFa uns mesos un amic em deia: "No ajudaran a ningú. S'inventaran mil i una excuses, per no ajudar a ningú". I així ha estat.\n#1 No tots son morosos\nHi ha erto sense pagar perque el dep. De treball no ha validat be els salaris o ha comunicat un import incorrecte a la cass, aixo tb pot sortir a la noticia. A treball nomes atenen per telf o mail, i no agafen gaire sovint als qui truquem cada dia per resoldre la situacio.


ACN Brussel·les.-La presidenta de la Comissió Europea, Ursula von der Leyen, ha promès “màxima flexibilitat” en ajudes d’estat i regles fiscals per afrontar el “xoc” econòmic causat pel coronavirus. Amb […]\nACN Brussel·les.-La presidenta de la Comissió Europea, Ursula von der Leyen, ha promès “màxima flexibilitat” en ajudes d’estat i regles fiscals per afrontar el “xoc” econòmic causat pel coronavirus. Amb l’objectiu de minimitzar els efectes econòmics de la pandèmia, Brussel·les vol permetre als estats que gastin per fer front a la crisi del coronavirus a través de la relaxació de les normes del Pacte d’Estabilitat. “Farem tot el que sigui necessari per donar suport als europeus i a l’economia europea”, ha remarcat Von der Leyen. A més, la presidenta de la Comissió ha assegurat que França i Alemanya estan “disposades a adaptar les mesures nacionals” per aixecar el bloqueig a l’exportació de material sanitari.\nEn una roda de premsa acompanyada pels vicepresidents Margrethe Vestager i Valdis Dombrovskis, Von der Leyen ha anunciat una injecció de 37.000 milions d’euros per reduir l’impacte de la crisis del coronavirus en el els estats membres. Els diners han de servir per ajudar el sistema sanitari, els sectors econòmics més afectats per la crisi i les pimes.D’altra banda, la presidenta de la Comissió ha anunciat 8.000 milions d’euros per a 100.000 pimes europees. “Es tracta d’un xoc temporal, però hem de fer que sigui tan curt com sigui possible”, ha dit Von der Leyen, que ha instat els estats a donar suport als sectors més afectats pel coronavirus.Von der Leyen ha admès que el coronavirus representa un “desafiament sanitari sense precedents” i que posa “a prova” la Unió. “Estic convençuda que la Unió pot suportar aquest xoc”, ha subratllat la presidenta de la Comissió. En la mateixa línia, Vestager ha remarcat que cal “treballar junts” per “afrontar una situació sense precedents”. La vicepresidenta de la Comissió ha subratllat que les mesures han d’anar a proporcionar liquiditat a les empreses. Finalment, Dombrovskis ha dit que cal “adoptar mesures valentes”. “Les nostres economies són suficientment robustes com per fer front a aquest xoc temporal”, ha afirmat el vicepresident de l’executiu europeu.


El Zoo organitza una Viquimarató per promoure el coneixement a la xarxa\nS’ha creat un grup de treball per a revisar i crear articles d’interès zoològic i relacionats amb el Zoo de Barcelona a la Viquipèdia\nEl Zoo de Barcelona ha celebrat la primera Viquimarató amb la col·laboració i assessorament de l’associació Amical Wikimedia, amb l’objectiu de revisar, editar i crear nous articles d’interès zoològic i relacionats amb el Zoo de Barcelona a la Viquipèdia. A la trobada s’han apropat una vintena de voluntaris, que van treballar plegats en la revisió i creació de 16 articles.\nMés enllà de la jornada de treball que ha tingut lloc al Zoo, les viquimaratons posen les bases perquè els voluntaris participants, i també aquells que no hi hagin pogut assistir, puguin continuar amb l’edició de molts altres articles més, a través de la bibliografia de qualitat proporcionada pels experts. Alguns dels articles ja editats fan referència a la conservació d’espècies fora dels seus hàbitats naturals, associacions zoològiques i a animals emblemàtics que han Zoo, així com altre espècies que també s’hi allotgen.\nL’Amical Wikimedia és una organització independent formada per voluntaris amb la missió de promoure la Viquipèdia, el coneixement lliure en català i la cultura catalana a dins i fora de la xarxa. Ja s’han organitzat altres Viquimaratons per ampliar la informació existent a la Viquipèdia sobre llengua catalana, el tricentenari del 1714 o la figura de Joan Miró, entre d’altres.


Fórmula Excel per programar actualitzacions socials per dia de la setmana | Martech Zone\nUn dels clients amb els quals treballem té una estacionalitat bastant consistent en el seu negoci. Per això, ens agrada programar les actualitzacions de les xarxes socials amb molta antelació perquè no es preocupin per accedir a aquestes dates i hores concretes.\nLa majoria de plataformes de publicació de xarxes socials ofereixen una capacitat de càrrega massiva per programar el calendari de xarxes socials. Des de Agorapulse és patrocinador de Martech Zone, Us guiaré pel seu procés. Com a observació, també ofereixen una mica de flexibilitat a l'hora de penjar el fitxer de valor separat per comes (CSV), ja que podeu assignar les columnes del fitxer en lloc de tenir-les codificades.\nQuan construïm el fitxer CSV, no volem només copejar un tuit els 7 dies de la setmana a la mateixa hora. Volem configurar el CSV a dies feiners específics i algunes hores aleatòries cada matí. En aquest exemple, ompliré el full de càlcul amb actualitzacions de xarxes socials durant els matins de dilluns, dimecres i divendres.\nFórmules d'Excel per calcular el dia de la setmana\nAssegureu-vos de començar amb un full de càlcul Excel, no un fitxer CSV, ja que farem servir Fórmules Excel i, a continuació, exporteu el fitxer a un format CSV. Les meves columnes són força senzilles: Data, Texti URL. A la cel·la A2, la meva fórmula és trobar el primer dilluns després d’avui. També posaré l’hora a les 8 del matí.\nAquesta fórmula salta a la setmana que ve i després es troba dilluns a la setmana. A la cel·la A3, només he d’afegir 2 dies a la data a A2 per obtenir la data del dimecres:\nAra, a la cel·la A4, afegiré 4 dies per obtenir la data del divendres:\nEncara no hem acabat. A Excel, podem arrossegar automàticament una sèrie de cel·les perquè Excel calculi automàticament fórmules en files posteriors. Les properes 3 files afegiran una setmana als nostres camps calculats més amunt. A5, A6, A7, A8, A9 i A10 són respectivament:\nAra només podeu arrossegar la fórmula de tantes actualitzacions com vulgueu importar.\nTemps aleatoris a Excel\nAra que tenim fixades totes les dates, potser no voldríem publicar-les a l'hora exacta. Per tant, inseriré una columna al costat de la columna A i, a continuació, a la columna B, afegiré un nombre aleatori de casa i minuts a l’hora de la columna A, però no passaré del migdia:\nAra només cal arrossegar la fórmula cap avall des de B2:\nAllà anem! Ara tenim una columna de dies de dilluns, dimecres i divendres amb horaris aleatoris entre les 8 del matí i el migdia. Assegureu-vos de desar el full de càlcul Excel (AS Excel) ara. És possible que vulguem tornar a aquest full de càlcul cada trimestre o cada any a mesura que programem les properes actualitzacions socials.\nCòpia de valors a Excel\nseleccionar Edita> Copia des del menú Excel i obriu un nou full de treball Excel: aquest serà el full de treball que exportem a CSV. Tot i això, encara no enganxeu la columna. Si ho feu, s’enganxaran les fórmules i no els valors reals. Al nou full de càlcul, seleccioneu Edita> Enganxa especial:\nAixò proporciona una finestra de diàleg on podeu seleccionar valors:\nHa enganxat un número amb un decimal? No us preocupeu: només heu de formatar la columna com a data i hora.\nI ara teniu les dades que necessiteu. Ara podeu emplenar les actualitzacions socials i fins i tot afegir enllaços. Aneu a Fitxer> Desa com a i seleccionar Valors separats per coma (.csv) com el teu Format d'arxiu. Aquest serà el càrrega massiva fitxer que podeu importar al vostre sistema de publicació de xarxes socials.\nSi esteu utilitzant Agorapulse, ara podeu utilitzar la funció de càrrega massiva per carregar i programar les vostres actualitzacions socials\nCom penjar massivament actualitzacions socials a Agorapulse\nDivulgació: sóc un Agorapulse Ambaixador.\netiquetes: agorapulsecàrrega massivaSobresortirexcel calcula el diafórmules exceltemps aleatori excelprogramant tuits


El guanyador del Premi Carlemany 2015 apropa la seva obra als estudiants - FÒRUM.ad\nEl guanyador del Premi Carlemany 2015 apropa la seva obra als estudiants\nOn: 30/05/16 16:31\nEls estudiants de l’Escola Andorrana de segona ensenyança d’Encamp han rebut aquest dilluns la visita del guanyador del Premi Carlemany 2015, el català Jordi Ortiz, amb la seva obra ‘Vorejant els límits’. Una vintena de joves han pogut conèixer amb detall la temàtica d’aquest llibre format per 29 contes de temes molt diversos i el procés d’escriptura, a més d’interactuar amb l’autor traslladant-li les seves inquietuds i dubtes. Entre el públic hi havia dos dels membres del jurat del Premi Carlemany que van escollir aquesta obra com a guanyadora, és per això que Ortiz ha considerat que és molt important poder compartir una sessió amb aquests joves per confirmar que les seves impressions coincideixen amb les del jurat inicial.\nLa novel·la ‘Vorejant els límits’, guanyadora del Premi Carlemany 2015, ha començat la seva promoció a l’Escola Andorrana de segona ensenyança d’Encamp, centre que aquest dilluns ha visitat el seu autor, Jordi Ortiz, per donar a conèixer a un grup de joves d’entre 15 i 16 anys el procés creatiu, els detalls sobre el món editorial, o les entranyes d’aquesta obra formada per 29 contes de temàtiques tan diverses com ara la sociologia, la cibernètica, la metafísica o la biologia.\nL’escriptor ha considerat que és molt important poder realitzar aquest tipus de sessions per tenir un retorn dels seus escrits i confirmar que les impressions dels joves coincideixen amb les del jurat inicial del Premi Carlemany: nou estudiants d’entre catorze i setze anys, alumnes dels tres sistemes educatius d’Andorra.\nActualment, Ortiz treballa en un llibre infantil sobre una nena extraterrestre que arriba a la terra i ha de fer un treball a l’escola per descobrir el millor i el pitjor del planeta Terra. També espera finalitzar abans de l’estiu una obra juvenil que narra la història d’un nen que es va fent gran fins a arribar a l’adolescència i es troba amb un conflicte familiar en què els seus pares estan separats i el pare és violent. Segons el mateix escriptor, “m’he especialitzat a provocar”, ja que durant les primeres obres anava més amb compte però ara prefereix incitar al lector perquè s’involucri en la història i reflexioni.\nEls treballs candidats al Premi Carlemany 2016 es podran presentar fins al 20 de juny i l’obra guanyadora es coneixerà al mes de novembre.\nPrevious Post: Visita guiada dedicada a la Seu del segle XIX\nNext Post: Xavi Cardelús sobre l’accident del seu fill: “Ell va tornar a néixer i jo també”


Xàtiva continua amb les activitats de l’Escola d’Empoderament – Blog Ajuntament de Xàtiva\nInici / Dona i igualtat / Xàtiva continua amb les activitats de l’Escola d’Empoderament\n28 octubre, 2016\tDona i igualtat 78 Vist\nDona i Igualtat ofereix una àmplia programació de cursos i tallers gratuïts sobre ocupació, emprenedoria, informàtica i noves tecnologies\nXàtiva, 28 d’octubre de 2016.– La regidoria de Dona i Igualtat de l’Ajuntament de Xàtiva ha posat en marxa de nou les activitats destinades a millorar la formació de les dones de la ciutat en diferents àmbits de coneixement. Es tracta de l’Escola d’Empoderament, terme utilitzat per referir-se a l’augment de la participació de les dones en els processos de presa de decisions i accés al poder. Actualment, aquesta expressió té a veure amb la recuperació de la pròpia dignitat de les dones com a persones.\nEs tracta d’una iniciativa compartida entre la regidoria i el Consell de les Dones per la Igualtat. Està pensada per afavorir l’avanç en el procés d’enriquiment personal per a dones de diferents edats i interessos. L’Escola d’Empoderament és “una oportunitat per crear espais de formació, trobada i reflexió, en la línia dels objectius que marca la proposta per fer de Xàtiva una ciutat violeta”, tal com comenta la regidora Francesca Chapí.\nLa regidora expressa que “des de la nostra àrea, considerem necessari poder tenir un espai i un temps de trobada on les dones puguem compartir i intercanviar informació i coneixements per al creixement personal i social”. Chapí explica que “l’empoderament suposa autonomia, força i confiança davant la vida diària, dret a triar i a participar en el canvi social.”\nUna de les finalitats de la iniciativa és treballar contra la violència de gènere, mitjançant la sensibilització a determinats col·lectius com els estudiants dels instituts o les associacions de mares i pares, explicant també continguts com el protocol d’atenció a les víctimes. Al mes de juny, està prevista l’organització d’un taller per a l’acompanyament dels processos d’empoderament que viuen les dones exposades a la violència de gènere.\nL’Escola d’Empoderament compta amb un apartat específic de formació informàtica guiada, per tal d’afavorir la inclusió de les dones al món de les noves tecnologies. Aquesta formació inclou la utilització de recursos tecnològics que ajuden al procés particular d’empoderament de les dones dins de la societat on vivim.\nAltre dels objectius és treballar en l’àmbit de l’ocupació i l’emprenedoria. La idea que subjau, a més de millorar l’ocupabilitat de les participants, és donar suport a les dones emprenedores de la nostra ciutat, recollint les seues necessitats i oferint-los respostes adequades, com per exemple, proposar formació en competències per a la gestió empresarial i facilitar la creació de xarxes socials i/o d’altres espais de trobada i intercanvi. Així mateix, dins de la planificació de l’Escola d’Empoderament, hi ha activitats dirigides a professionals, per tal de donar-los recomanacions i bones pràctiques d’aplicació del Pla d’Igualtat. A juí de Francesca Chapí, “és imprescindible que les dones aporten la seua mirada, els seus coneixements i les seues propostes davant dels actuals problemes econòmics. La igualtat de gènere és rentable a tots els nivells, però, sobretot, és una aposta justa i necessària per superar les carències estructurals d’un sistema que no garanteix les mateixes oportunitats per a totes les persones ni aprofita tot el talent humà disponible”.\nLes inscripcions als tallers seran gratuïtes. Es podran tramitar a les oficines del Departament de Dona i Igualtat, a la segona planta de l’Ajuntament de Xàtiva. Les participants seran seleccionades per rigorós ordre d’arribada al registre d’entrada.\nTALLERS PER A L’OCUPACIÓ I L’EMPRENEDORIA\nDia 22, de novembre: Taller “Dona i mercat laboral” (eines per a la recerca activa d’ocupació).\nLloc: Casa la Cultura\nDia 23, de novembre: Taller “Dona i emprenedoria”\nTALLERS PER A L’ACCÉS A LA TECNOLOGIA DE LA INFORMACIÓ I DE LA COMUNICACIÓ (TIC) DE LES DONES DE XÀTIVA\nDurada: des del mes de novembre de 2016 fins al mes de juny de 2017. Inscripcions fins al 16 de novembre.\n 2 Tallers d’Informàtica Bàsica (10 sessions de 2 hores per a 15 persones).\n 2 Taller d’Informàtica Avançada (10 sessions de 2 hores per a 15 persones).\n 2 Taller de Tràmits Electrònics amb l’Administració (10 sessions de 2 hores per a 15 persones).\n 2 Taller de Dispositius Mòbils (10 sessions de 2 hores per a 15 persones).\n 2 Taller sobre xarxes socials, creació i administració de blogs amb perspectiva de gènere (10 sessions de 2 hores per a 15 persones).\nEl programa d’activitats sobre noves tecnologies continuarà amb una sèrie de tallers de matí o vesprada a l’aula del Conservatori. El calendari anirà en funció de la matrícula, el primer dels cursos s’iniciarà a finals de novembre.\nAnterior 1.100 inscrits a la Pujada al Castell de Xàtiva\nSegüent Xàtiva promocionarà el seu atractiu turístic a la Fira de Cocentaina


Materials acadèmics 53 registres trobats 44 - 53 anar al registre: La cerca s'ha fet en 0.01 segons.\n3 p, 23.2 KB Comerç exterior i economia internacional  / Braña, Joseph M ; Universitat Autònoma de Barcelona. Facultat de Traducció i d'Interpretació\n2 p, 7.6 KB Comerç Internacional  / Cabeza Gutés, Maite (Universitat Autònoma de Barcelona. Departament d'Economia i d'Història Econòmica) ; Universitat Autònoma de Barcelona. Facultat de Ciències Econòmiques i Empresarials\n2 p, 11.3 KB Comerç Internacional  / Cabeza Gutés, Maite (Universitat Autònoma de Barcelona. Departament d'Economia i d'Història Econòmica) ; Universitat Autònoma de Barcelona. Facultat de Ciències Econòmiques i Empresarials\n2 p, 58.7 KB Comerç Internacional  / Viladomiu, Lourdes ; Colom, Artur ; Universitat Autònoma de Barcelona. Facultat de Ciències Econòmiques i Empresarials\n2 p, 122.7 KB Comerç Internacional  / Nicolini, Rosella ; Universitat Autònoma de Barcelona. Facultat de Ciències Econòmiques i Empresarials\n2 p, 11.2 KB Comerç Internacional  / Cabeza Gutés, Maite (Universitat Autònoma de Barcelona. Departament d'Economia i d'Història Econòmica) ; Universitat Autònoma de Barcelona. Facultat de Ciències Econòmiques i Empresarials\n3 p, 27.9 KB Comerç internacional  / Francès Tudel, Gemma ; Universitat Autònoma de Barcelona. Facultat de Ciències Polítiques i de Sociologia\n1 p, 425.1 KB Comerç internacional  / Universitat Autònoma de Barcelona. Facultat de Ciències Polítiques i de Sociologia\n1 p, 416.3 KB Comerç internacional  / Viladomiu, L. ; Universitat Autònoma de Barcelona. Facultat de Ciències Polítiques i de Sociologia


Monegal insisteix contra TV3 i ataca 'Polònia' i Cruanyes a La Sexta\nBarcelona. Diumenge, 11 de Febrer 2018. 11:49\nActualitzat: Diumenge, 11 de Febrer 2018. 11:55\nMonegal torna a posar Polònia i Toni Cruanyes al punt de mira. A la seva secció Monegal sin filtros de La Sexta Noche va explicar a Espanya com va tractar TV3 la gravació dels missatges de Puigdemont pels reporters de El programa de AR. Va ensenyar l'obertura del Telenotícies que començava explicant la reacció de Puigdemont a la filtració. Monegal oculta als espectadors de La Sexta que allò era el TN vespre, és a dir, el de les 21h i Cruanyes, després de tot el dia mostrant-se els missatges a tots els mitjans de comunicació inclosa TV3, va optar per començar amb l'última hora, la reacció: "Puigdemont diu que no s'arronsarà...". Iñaki López enveja que TV3 tingui línia directa amb el president i Monegal castiga la cadena fent creure que els espectadors a les nou de la nit provenien d'una bombolla i no sabien a què reaccionava Puigdemont.\nEl crític va seguir comentant la publicació dels missatges, 10 dies després d'haver-se publicat, amb l'enfoc de Polònia. Mostra la imitació d'Ana Rosa per criticar que el programa només es fixés en la missatgera. "TV3 no hace el gag de los políticos sino que carga contra el mensajero. ¡Criminalizan al mensajero cuando el mensaje es entre dos políticos! Es una cosa tremenda". El tremend és ocultar la meitat del gag. Polònia va tenir cura d'ensenyar Puigdemont, Rovira i Riera, és a dir, els tres partits independentistes, llençant-se els plats pel cap. I aleshores entra AR. Però això Monegal no ho va ensenyar. I era el mateix gag.\nDel sketch sobre la Família Reial menjant sopa dels de Toni Soler, Monegal va considerar que "es fácil hacerlo desde Cataluña, lo difícil es hacerlo desde aquí en Madrid. Deberían haberlo hecho con el virrey Pujol, que a Boadella le costó un exilio que aún dura". Monegal es perdia amb les cartulines que li havia obligat a fer servir La Sexta per no sortir amb una llibreta de quadres. Entre tanta cartulina, Monegal perdia els papers.\nTelevisió Pilar Eyre torna a fer saltar pels aires la Casa Reial Marc Villanueva\nBarça Shakira vol que Milan i Sasha Piqué siguin tennistes (i els grava) Marc Villanueva